میثم تمار
میثم بن یحی التمار یادا یحیی اوغلو میثم تممار. علی صحابهسیایدی و ایمام حسین حقینه مودافیعه چیخدی.
یاشاییش[دَییشدیر]
میثم تمار نهروان اهلیایدی و کوفهده خورما ساتماغا گؤره تمار (خورما ساتان) آدلاندی. میثم باشدا بیر خانیمین قولوایدی بو خانیم بنی اسد طایفاسیندان ایدی و علی میثمی بو خانیمدان آلدی و قوللوقدان بوراخدی.
آلتی اوغلو و چوخلو نوهسی وار ایدی. اوغلانلاری عمران، شعیب، صالح، محمد، حمزه و علی شیعهلرین صحابهلریندن ساییلیب و ایمام سجاد و ایمام صادق و ایمام باقر چاغیندا بو ایماملار اۆچون یاناش اولوبلار.
صالح ایمام باقر صحابهسی ، شعیب ایمام صادق صحابهسی و عمران ایمام سجاد ، ایمام باقر و ایمام صادق صحابهسی اولموشدو.
علی صحابهسی[دَییشدیر]
ایمام علی میثمین قتلین و شهادتین قاباخجا غیبدن خبر وئرمیشدیر. کوفه ده بیر نخل آغاجین میثمین مقتلی بیلیندیرمیشدیر و میثم بو آغاج تنهسینده آدین یازمیشدیر و هرگون اونا باش چکردی و اونا سو وئریب و آغاج ایله دانیشاردی.
شهادت[دَییشدیر]
ایمام حسین کوفه شهرینه طرف گلیردی و مسلم بن عقیلی بیعت آلماغا کوفه شهرینه گؤندرمیشدیر. یزید کوفه والیسین دئیشدی و کوفه والیسی عبیدالله بن زیاد اولدو. عبیدالله شیعهلره قارشی دوردو. عبیدالله کوفه مسجیدینده علی ضیدینه دانیشاندا میثم داها آیاغا قالخیب و علی حقینده سؤز آچدی و عبیداللهی آناسینین آدیایله سسلهدی و دئدی: علی منبرینه مرجانه اوغلو چیخیب دونیا خراب اولسون. بو سؤزده میثمی توتدولار و محبسه سالیدیلار. میثم محبسده قارشیق سالدی و عبیدالله اونو اؤلومه محکوم ائتدی. اونو همان علی خبر وئرن آغاجدا مصلوب ائتدیلر. میثم صلیب اوسته علی حقینده دانیشدی مأمورلار اونون قوللارین کسدیلر هابئله میثم گینه علی حقینده دانیشدی و اونون دیلین کسدیلر و میثم بو حالدا شهید اولدو.
قایناق[دَییشدیر]
اینگیلیسی ویکی پدیا https://en.wikipedia.org/wiki/Maytham_al-Tammar
prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab lim_Latn